Myst

Myst on Cyan Worldsin kehittämä seikkailupeli, joka on julkaistu Macintoshille vuonna  ja myöhemmin useille muille alustoille.
Pelin ovat suunnitelleet ja toteuttaneet veljekset Robyn ja Rand Miller, jotka aloittivat pelin kehittämisen vuonna 1991. Pelin julkaisi ja sitä levitti Brøderbund. 

Myst vaati CD-ROM-aseman, jotka olivat tuolloin vasta yleistymässä. Peli oli myös ns. killer application joka lisäsi näiden asemien myyntiä.
Grafiikka on pääasiassa esirenderöityä 3D-grafiikkaa, tosin nykymittapuulla vaatimattomalla 640×480-tarkkuudella ja 256 värillä. Pääosa animaatioista on pieniä QuickTime-videopätkiä.

Peli koostuu näennäisesti aution Myst-saaren tutkimisesta ja lukuisista pulmista, puzzleista, sokkeloista ja ongelmista jotka on ratkaistava. Myst on periaatteessa seikkailupeli, mutta siinä ei ole esimerkiksi mahdollisuutta pitää hallussaan esineitä, keskustella toisten hahmojen kanssa tai vaaraa kuolla. Tästä huolimatta pelin ongelmat ovat niin haastavia, että harva tietokonepeleihin perehtymätön pelasi sitä läpi.

Myst oli myyntimääriltään menestynein tietokonepeli, kunnes The Sims ohitti sen 2002.

Lähteet

Aiheesta muualla 

 Myst-sivusto 
 
 
 Myst  MYSTerium-sivustolla 

3DO-pelit
Amiga-pelit
Atari Jaguar -pelit
CD-i-pelit
Ensimmäisen persoonan seikkailupelit
IOS-pelit
Mac OS -pelit
Nintendo DS -pelit
PlayStation-pelit
PlayStation Portable -pelit
Sega Saturn -pelit
Vuoden 1993 videopelit
Windows-pelit